Tom Holland

Thomas Stanley Holland (sündinud 1. juunil 1996) on inglise näitleja. 

Ta on võitnud BAFTA parima tõusva tähe auhinna ja kolm Saturni auhinda, on püstitanud Guinnessi maailmarekordi ning teda on mainitud ka Forbesi 30 alla 30-aastaste nimekirjas. 

Hollandi karjäär sai alguse üheksa-aastaselt, mil ta ema pani ta tantsutrenni, kus üks koreograaf teda märkas ja korraldas talle osalemise "Billy Ellioti" muusikali prooviesinemisel. Pärast kaheaastast väljaõpet sai ta 2008. aastal kõrvalosa ja samal aastal hiljem nimiosa, mida ta mängis 2010. aastani. 

Holland tegi filmidebüüdi katastroofidraamas "Ilmvõimatu" (2012), kus mängis Tais tsunamilõksu jäänud teismelist poissi. Selle rolli eest sai ta rohkelt tunnustust filmikriitikutelt ning seda peetakse üheks tema paremaks etteasteks. Pärast seda rolli otsustas Holland pühenduda näitlejakarjäärile ning astus üles filmides "Nii ma nüüd elan" (2013) ja "Mere südames" (2015) ning minisarjas "Wolf Hall" (2015).

Holland saavutas rahvusvahelise tunnustuse, mängides Ämblikmeest kuues Marveli Universumi (MCU) filmis alates filmist "Kapten Ameerika: Kodusõda" (2016). Aasta hiljem pälvis Holland BAFTA tõusva tähe auhinna ja temast sai noorim MCU filmis nimiosa mänginud näitleja filmiga "Ämblikmees: Kojutulek". Järjefilmid "Ämblikmees: Kodust kaugel" (2019) ja "Ämblikmees: Pole koduteed" (2021) teenisid kumbki globaalselt üle 1 miljardi dollari ning viimasest sai 2021. aasta kõige tulusam film. Sel perioodil pälvis Holland ka tunnustust süngemate rollide eest krimidraamades "Saatan ei puhka" (2020) ja "Cherry" (2021). 

Holland on lavastanud lühifilmi "Tweet" (2015) ja dubleerinud inglise keeles animafilme, nagu "Maskeeritud spioonid" (2019) ja "Edasi" (2020).

 Isiklikku 
Tom Holland elab Londonis. Tema perekond on asutanud heategevusorganisatsiooni The Brothers Trust, mille eesmärk on kasutada tema populaarsust humanitaarabi eesmärkidel raha kogumiseks.

Holland hindab privaatsust ja pigem ei soovi oma eraelu avalikkuse ette tuua. Ta on rääkinud, kuidas tal esineb paparatsode tõttu uneparalüüsi ning kuidas meediatähelepanu on ta vaimsele tervisele halvasti mõjunud.

Holland on kihlatud oma "Ämblikmehe" filmipartneri Zendayaga.

 Rolle 
+AastaTüüpPealkiriEestikeelne pealkiriRoll2008MuusikalBilly Elliot: The musicalBilly ElliotBilly Elliot2010AnimafilmThe Secret World of ArriettyArriettyShô2012MängufilmThe ImpossibleIlmvõimatuLucas Bennett2013MängufilmLockeLockeEddie2013MängufilmHow I Live NowNii ma nüüd elanIsaac2015MiniseriaalWolf HallWolf HallGregory Cromwell2015MängufilmIn The Heart of The SeaMere südamesThomas Nickerson2016MängufilmCaptain America: Civil WarKapten Ameerika: KodusõdaÄmblikmees / Peter Parker2016MängufilmThe Edge of WinterTalvetormBradley Baker2016MängufilmThe Lost City of ZKadunud linn ZJack Fawcett2017MängufilmPilgrimagePilgrimageVend Diarmuid2017MängufilmSpider-man: HomecomingÄmblikmees: KojutulekÄmblikmees / Peter Parker2017MängufilmThe Current WarVoolusõdaSamuel Insull2018MängufilmAvengers: Infinity WarTasujad: Igaviku sõdaÄmblikmees / Peter Parker2019MängufilmAvengers: EndgameTasujad: LõppmängÄmblikmees / Peter Parker2019MängufilmSpider-Man: Far From HomeÄmblikmees: Kodust kaugelÄmblikmees / Peter Parker2019AnimafilmSpies in DisguiseMaskeeritud spioonidWalter Beckett2020AnimafilmOnwardEdasiIan Lightfoot2020MängufilmDolittleDoktor DolittleJip2020MängufilmThe Devil All the TimeSaatan ei puhkaArvin Russell2021MängufilmChaos WalkingKaose planeetTodd Hewitt2021MängufilmCherryCherryCherry2021MängufilmVenom: Let There Be CarnageVenom: Carnage alustabÄmblikmees / Peter Parker2021MängufilmSpider-Man: No Way HomeÄmblikmees: Pole koduteedÄmblikmees / Peter Parker2022MängufilmUnchartedUncharted: Kaardilt kadunudNathan Drake

 Viited 

Välislingid



Kategooria:Suurbritannia filminäitlejad
Kategooria:Sündinud 1996